cyanic-selkie/wikianc huggingface dataset:
சதி அனுசுயா கோயில், உத்தராகண்டம்
கோயில்
அனுசுயா கோயிலில் இருந்து சுமார் மூன்று கி.மீ. தொலைவில் அத்திரி முனிவரின் ஆசிரமம், ஒரு பெரிய பாறைப் பகுதியில் குகையினுள் அமைந்துள்ளது. குகையை அடைய சங்கிலியைப் பிடித்துக் கொண்டு பாறை ஏற வேண்டும். குகையில் அத்ரி முனிவரின் கற்சிலை உள்ளது. மேலும் இங்கு உள்ள அமிர்த கங்கை என்ற அருவியின் அழகிய காட்சி பக்தர்கள் மற்றும் சாகச சுற்றுலா ஆர்வலர்களை ஈர்க்கும் மையமாக உள்ளது. குகைக்கு வெளியே உள்ள அமிர்த கங்கை மற்றும் அருவியின் காட்சி மனதை மயக்குவதாக உள்ளது.
இங்கு தங்குவதற்கு பல சிறிய தங்கும் விடுதிகள் உள்ளன. இந்த பகுதி நவீன சுற்றுலாவாக கண்ணை உறுத்தாமல், சுற்றுச்சூழலை அழிக்காத சுற்றுலா செயல்பாட்டுக்கு ஒரு தனித்துவமான எடுத்துக்காட்டாக உள்ளது. இங்குள்ள கட்டடங்கள் பாரம்பரியமாக கல், மரம் போன்றவற்றால் கட்டப்பட்டுள்ளன. இங்கு ஒவ்வொரு ஆண்டும் தத்தாத்ரேய ஜெயந்தி   அனுசுயாவின் மகனான தத்தாத்ரேய பகவானின் பிறப்பைக் குறிக்கும் வகையில் இங்கு ஒவ்வொரு ஆண்டும் திசம்பர் மாதத்தில் ஏற்பாடு செய்யப்படுகிறது, இது மார்கழி மாதத்தின் சதுர்தசி மற்றும் பூர்ணிமா (பொதுவாக திசம்பர்) அன்று வருகிறது.
சுற்றுவட்டார கிராமங்களைச் சேர்ந்த மக்களால், இந்த இடம் ஆண்டு முழுவதும் பார்வையிடப்படுகிறது. இந்த இடத்திலிருந்து, பஞ்ச கேதாரங்களில் ஒன்றான துங்கநாத் ருத்ரநாத் செல்லும் வழியும் உள்ளது. இங்கிருந்து ருத்ரநாத் கோவிலின் சுமார் 7-8 கி.மீ. தொலைவில் உள்ளது. பக்தர்களும், சுற்றுலா பயணிகளும் இங்கு நிலவும் அமைதியிலும், பக்தி சூழலிலிலும் இயற்கையின் மத்தியில் தங்கள் உணர்வுகளை இழக்கிறனர்.
எப்படி அடைவது
இங்கு செல்ல, முதலில் ரிஷிகேசை அடைய வேண்டும். பயணிகள் பேருந்து அல்லது தொடருந்து மூலம் ரிஷிகேசை அடையலாம். ஜாலிகிராண்ட் வானூர்தி நிலையமும் அருகில் உள்ளது, அதன் வழியாகவும் வானுர்தி வழியாக செல்லலாம். ரிஷிகேசில் இருந்து சுமார் 217 கிலோமீட்டர் தொலைவு சென்ற பிறகு கோபேஷ்வர் அடையவேண்டும். கோபேஷ்வரில் தங்குவதற்கும் சாப்பிடுவதற்கும் மலிவான, தூய்மையான விடுதிகள் ஏராளமாக உள்ளன.
கோபேஷ்வரில் இருந்து 13 கிலோமீட்டர் தூரம் சென்றதும் மண்டல் என்ற இடம் வருகிறது. பேருந்து அல்லது வாடகை மகிழுந்து மூலம் எளிதாக மண்டலை அடையலாம். மண்டலில் இருந்து சுமார் 5-6 கிலோமீட்டர் செங்குத்தான மலைமீது ஏறினால் அனுசுயா தேவி கோயிலை அடையலாம். இது மலை வானிலை நிலவும் இடமாகும். எனவே வெப்பத்தை தக்கவைக்கும் ஆடைகளை உடன் எடுத்துச் செல்வது நலம். மேலும், தேவைப்படும் மருந்துகளை வைத்திருப்பது அவசியம்.
செல்ல ஏற்ற காலம்
அக்டோபர் முதல் ஏப்ரல் வரை இங்கு செல்ல ஏற்ற காலமாகும். அப்போது சென்றால் மழைக்காலத்தையும், குளிர்காலத்தையும் தவிர்க்கலாம்.
மேற்கோள்கள்
பகுப்பு:சமோலி மாவட்டம் பகுப்பு:Coordinates on Wikidata
தமிழக ஆசிரியர் கூட்டணி
தமிழக ஆசிரியர் கூட்டணி இது இந்தியாவின், தமிழ்நாட்டிலுள்ள பள்ளி ஆசிரியர்களின் நலன் கருதி ஏற்படுத்தப்பட்ட தொழிற்சங்க அமைப்பாகும். இது 1983 ம் ஆண்டு துவக்கப்பட்டது. இதன் தலைமை செயல் அலுவலகம் சென்னையில் இயங்குகின்றது.
கூட்டணி தகவல் இதழ்
thumb தமிழக ஆசிரியர் கூட்டணியின் நடப்பு செய்திகள், ஆசிரியர் குரல் (VOICE OF TEACHER) எனும் மாதம் இருமுறை இதழில் வெளியாகின்றது.
வெளி இணைப்புகள்
பகுப்பு:தமிழ்நாட்டிலுள்ள தொழிற்சங்கங்கள்
யான்கோ டிப்சாரெவிச்
யான்கோ டிப்சாரெவிச்  (Janko Tipsarević, செர்பிய மொழி: Јанко Типсаревић ) (பிறப்பு 22 சூன் 1984) ஓர் செர்பிய டென்னிசு விளையாட்டுக்காரர். தனது ஆட்டவாழ்வில் மிக உயர்ந்த தரவரிசை எண். 9 ஐ நவம்பர் 14, 2011 அன்று எட்டினார். டென்னிசு வரலாற்றில் முதல் பத்து இடங்களுக்குள் வந்துள்ள 117வது விளையாட்டுக்காரராக விளங்குகிறார்.
தனது ஆட்டவாழ்வில் இரு ஏடிபி சுற்றுப் போட்டிகளையும் இரு ஃப்யூச்சர்ஸ் போட்டிகளையும் ஒன்பது ஏடிபி சாலஞ்சர் தொடர் போட்டிகளையும் வென்றுள்ளார். டிப்சாரெவிச் 2001ஆம் ஆண்டு ஆஸ்திரேலிய ஓப்பனில் ஜூனியர் கோப்பையை வென்றுள்ளார்.
வெளியிணைப்புகள்
பகுப்பு:1984 பிறப்புகள் பகுப்பு:வாழும் நபர்கள் பகுப்பு:செர்பிய விளையாட்டுக்காரர்கள் பகுப்பு:டென்னிஸ் வீரர்கள்
பெரிய கோட்டை ஊராட்சி (சிவகங்கை)
பெரிய கோட்டை ஊராட்சி, தமிழ்நாட்டின் சிவகங்கை மாவட்டத்தில் உள்ள மானாமதுரை வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3008 ஆகும். இவர்களில் பெண்கள் 1451 பேரும் ஆண்கள் 1557 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மகபூபாபாத் மாவட்டம்
மகபூபாபாத் மாவட்டம் (Mahabubabad district) இந்தியாவின் தெலங்கானா மாநிலத்தின் 31 மாவட்டங்களில் ஒன்றாகும். துவக்கத்தில் 10 மாவட்டங்களைக் கொண்டிருந்த புதிய தெலுங்கானா மாநிலம், அக்டோபர், 2016-இல் மாவட்டங்களைப் பிரித்து மறுசீரமைக்கும் போது மேலும் 21 மாவட்டங்கள் புதிதாக நிறுவப்பட்டது. புதிய மாவட்டமான மகபூபாபாத் மாவட்டம், வாரங்கல் மாவட்டத்தின் பகுதியாக இருந்தது. இம்மாவட்டத் தலைமையிடம் மகபூபாபாத் நகரத்தில் அமைந்துள்ளது.
புவியியல்
மகபூபாபாத் மாவட்டம் 2,876.70 சதுர கிலோ மீட்டர் பரப்பளவு கொண்டது.
ஆண்ட்ரூ கூப்பர்
ஆண்ட்ரூ கூப்பர் (பிறப்பு: 1964 டிசம்பர் 23) ஒரு முன்னாள் ஆஸ்திரேலிய நாட்டு ஒலிம்பிக் படகோட்டுதலில் தங்க பதக்கம் வெற்றாவர். இவர் 1999ம் ஆண்டில் ஆஸ்திரேலியா புகழ்கூடத்தில் சேர்த்துக்கொள்ளப்பட்டார்
குறிப்புகள்
பகுப்பு:விளையாட்டு வீரர்கள் பகுப்பு:1964 பிறப்புகள் பகுப்பு:வாழும் நபர்கள்
மகபூபாபாத் மாவட்டம்
மாவட்ட நிர்வாகம்
மெகபூபாபாத் மாவட்டம், மெகபூபாபாத் மற்றும் தோரூர் என இரண்டு வருவாய்க் கோட்டங்களையும், 12 மண்டல்களையும் கொண்டுள்ளது.
வெளி இணைப்புகள்
பகுப்பு:தெலங்காணா மாவட்டங்கள் மகபூபாபாத் மாவட்டம்
முகமது நஜிபுல்லா
நஜிபுல்லா (Najibullah, பாஷ்தூ:  نجيب الله; பெப்ரவரி, 1947 - செப்டம்பர் 27, 1996) கம்யூனிச ஆப்கானிஸ்தானின் நான்காவதும் கடைசி அதிபராகவும் இருந்தவர். முகமது ஓமார் தலைமையிலான தலிபான் தீவிரவாதிகள் 1996 இல் காபூல் நகரைக் கைப்பற்றிய போது நஜிபுல்லா மக்கள் முன்னிலையில் தூக்கிலிடப்பட்டுக் கொல்லப்பட்டார்.
வாழ்க்கைச் சுருக்கம்
ஆப்கானிஸ்தானின் காபூல் நகரில் பாஷ்டன் இனத்தில் பிறந்தவர். காபூல் பல்கலைக்கழகத்தில் 1975 இல் மருத்துவத் துறையில் முனைவர் பட்டம் பெற்றார்.
அரசியலில்
1965 இல் நஜிபுல்லா கம்யூனிச ஆப்கானித்தான் மக்கள் ஜனநாயகக் கட்சியில் இணைந்து 1977 இல் அதன் மத்திய குழுவில் உறுப்பினரானார்.
1978 இல் ஆப்கானிஸ்தானில் இவரது கட்சி ஆட்சியைப் பிடித்தது. எனினும் கட்சிக்குள் ஏற்பட்டிருந்த பிளவு காரணமாக இவர் ஐரோப்பாவுக்கு நாடுகடத்தப்பட்டார். 1979 இல் நாட்டை சோவியத் ஒன்றியம் முற்றுகையிட்டு கைப்பற்றியதை அடுத்து காபூல் திரும்பினார். 1980 இல் இரகசிய காவற்துறையின் தலைவரானார். இவரது பதவிக்காலத்தில் பல்லாயிரக்கணக்கான ஆப்கானியர்கள் கைது செய்யப்பட்டு சித்திரவதை செய்யப்பட்டதாக பன்னாட்டு மன்னிப்பு அவை குற்றஞ்சாட்டியது. 1981 இல் கட்சியின் மத்திய குழுவில் உறுப்பினரானார்.
மே 4, 1986 இல் பப்ராக் கர்மால் கட்சியின் பொதுச் செயலாளர் பதவியில் இருந்து விலகவே, நஜிபுல்லா பொதுச் செயலாளரானார். கர்மால் நாட்டின் சனாதிபதியாக மேலும் சில காலம் இருந்தாலும், அதிகாரம் முழுக்க நஜிபுல்லாவுக்கு கைமாறியது.
நவம்பர் 1986 இல் நாட்டின் அதிபரானார். அத்துடன் புதிய அரசமைப்புச் சட்டத்தையும் அறிமுகப்படுத்தினார். அதன்படி பல-கட்சி அரசியல், பேச்சுச் சுதந்திரம், போன்றவற்றை அறிமுகப்படுத்தப்பட்டது.
இவரது ஆட்சிக் காலத்தில் முஜாஹுதீன் படைகளுக்கெதிராக சோவியத் படைகள் பலத்த தாக்குதலை 1985-86 காலப்பகுதியில் நடத்தியிருந்தது. பனிப்போர் முடிவடைந்ததை அடுத்து 1987 ஜூலை 20 இல் சோவியத் ஒன்றியம் தனது படைகளை வெளியேற்றுவதாக அறிவித்தது.
வீழ்ச்சி
நாட்டில் இடம்பெற்ற உள்நாட்டுப் போரை அடுத்து, ஏப்ரல் 16, 1992 இல் அதிபர் பதவியில் இருந்து விலகினார். இஸ்லாமியத் தீவிரவாதிகள் நாட்டின் முக்கிய விமானப் படைத்தளத்தையும் சாரிக்கார் நகரையும் கைப்பற்றியிருந்தனர். ஏப்ரல் 17 இல் காபூலில் உள்ள ஐநா அலுவலகத்தில் பாதுகாப்புக் கருதி தங்கியிருந்தார்.
தூக்கிலிடப்படல்
1992 முதல் நஜிபுல்லாவின் மனைவியும் மூன்று மகள்களும் நாடுகடந்த நிலையில் புது தில்லியில் வாழ்ந்து வந்தனர். தாலிபான் தீவிரவாதிகள் காபூலைக் கைப்பற்றியதை அடுத்து நஜிபுல்லாவும் அவரது சகோதரரும் மக்கள் முன்னிலையில் செப்டம்பர் 27, 1996 இல் தூக்கிலிடப்பட்டு படுகொலை செய்யப்பட்டனர்.
வெளி இணைப்பு
பகுப்பு:ஆப்கானித்தான் அரசியல்வாதிகள் பகுப்பு:கொலை செய்யப்பட்ட அரசுத் தலைவர்கள் பகுப்பு:1947 பிறப்புகள் பகுப்பு:1996 இறப்புகள்
இலங்கையின் மத்திய மலைப்பகுதிகள்
இலங்கையின் மத்திய மலைப்பகுதிகள் என்பது இலங்கையில் புதிதாக ஏற்றுக்கொள்ளப்பட்ட உலக பாரம்பரியக் களம் ஆகும். 31 சூலை, 2010 அன்று பிரசிலியாவில் இடம்பெற்ற 34வது அமர்வில் உலக பாரம்பரியக் குழுவினால் இலங்கையின் இலங்கை மத்திய மலைப்பிரதேசங்களும் ஹவாய்யின் பபகனமோகுவாகா கடல் தேசிய நினைவுச் சின்னமும் புதிய உலக பாரம்பரியக் களங்களாக அறிவிக்கப்பட்டன. இந்த இடம் சிகரக் காட்டுவள சரணாலயம், ஓட்டன் சமவெளி தேசிய வனம், நக்கிள்ஸ் மலைத்தொடர் என்பனவற்றால் சூழப்பட்டது.
குறிப்புக்கள்
பகுப்பு:இலங்கையின் உலக பாரம்பரியக் களங்கள்
இந்தியக் கழுகு ஆந்தை
இந்தியக் கழுகு ஆந்தை அல்லது பாறைக் கழுகு ஆந்தை அல்லது வங்கக் கழுகு ஆந்தை (ஆங்கிலப் பெயர்: Indian eagle-owl அல்லது rock eagle-owl அல்லது Bengal eagle-owl, உயிரியல் பெயர்: Bubo bengalensis) என்பது இந்தியத் துணைக்கண்டத்தில் காணப்படும் பெரிய கொம்பு ஆந்தை ஆகும். இது இதற்கு முன்னர் ஐரோவாசியக் கழுகு ஆந்தையின் துணையினமாகக் கருதப்பட்டது. இது குன்று மற்றும் பாறை நிறைந்த காடுகளில் காணப்படுகிறது. இது பொதுவாக இரண்டு ஆந்தைகளாகச் சேர்ந்து காணப்படும். அதிகாலையிலும், அந்திமாலையிலும் இதன் சத்தத்தைக் கேட்க முடியும். இது பெரிய உருவம் கொண்டது. இதன் தலை மேல் கொம்பு போன்ற இறகுகள் காணப்படும். இதன் உடல் முழுவதும் பழுப்பு மற்றும் சாம்பல் நிறங்களாகக் காணப்படும். கழுத்துப் பகுதி வெண்மையாக கருப்புக் கோடுகளுடன் காணப்படும்.
வெளி இணைப்புகள்
பகுப்பு:ஆந்தைகள் பகுப்பு:ஆசியப் பறவைகள் பகுப்பு:தெற்காசியப் பறவைகள் பகுப்பு:ஆசிய ஆந்தைகள்
சுதேஷ்ணவதி (மகாபாரதக் கதைசொல்லி)
சுதேஷ்ணவதி விகர்ணன் மனைவி மற்றும் திரிலோகபுர மன்னர் வசந்தராஜாவின் மகள். அவள் விகர்ணன் துரியோதனன் உதவியுடன் ஸ்வயம்வரத்தில் கடத்தப்பட்டாள்.சுதேஷ்ணவதி காந்தாரி விவரித்த ஒரு அழகான பெண். பானுமதிக்கு பல நண்பர்கள் இருந்ததால், மகாபாரதத்தின் கதைசொல்லியான பானுமதி அவரது தோழியாக இருந்தார். அதில், சுதேஷ்ணவதியும் இடம் பெற்றிருந்தார். துஷாலா மயூரி மற்றும் பானுமதியின் தோழி.
விகர்ணா மற்றும் சுதேஷ்ணவதிக்கு ஜோத்ஸ்யனா என்ற மகள் இருந்தாள், அவள் லக்ஷ்மணாவின் தோழி, துரியோதனன்.
விகர்ணனுடன் திருமணம்
அவள் விகர்ணன் அவனது மூத்த சகோதரனான துரியோதனன் உதவியுடன் கடத்தப்பட்டாள். இலக்கியத்தில், பானுமதி ஐ விட மிகவும் அழகானவள் என்று விவரிக்கப்பட்ட ஒரே பெண் சுதேஷ்ணவதி மட்டுமே. இந்த ஒப்பீடு எதிர்மறையாக செய்யப்படவில்லை, ஆனால் நேர்மறையாக அவரது சகோதரி மயூரி அப்படி விவரிக்கப்படவில்லை.
விளக்கம் காந்தாரி
அவள் காந்தாரியால் முறைப்படி விவரிக்கப்பட்டாள். "ஓ, பெரிய இடுப்புடைய மருமகள், விகர்ணனின் மனைவி, பானுமதியின் தோழி. விகர்ணன். கணவருக்காக கதறி அழுத ஜோசியனாவின் தாய்"
மேலும் பார்க்கவும்
பகுப்பு:மகாபாரதக் கதை மாந்தர்கள்
நல்லூர் (கன்னியாகுமரி)
அமைவிடம்
கன்னியாகுமரியிலிருந்து 27 கிமீ தொலைவில் அமைந்த நல்லூருக்கு கிழக்கில் அரை கிமீ தொலைவில் மார்த்தாண்டம், மேற்கில் குழித்துறை 1 கிமீ தொலைவில் உள்ளது.
பேரூராட்சியின் அமைப்பு
8.70 சகிமீ பரப்பும், 18 வார்டுகளும், 7 தெருக்களும் கொண்ட இப்பேரூராட்சி  விளவங்கோடு (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி   5186 வீடுகளும், 17989  மக்கள்தொகையும் கொண்டது.
மேற்கோள்கள்
பகுப்பு:கன்னியாகுமரி மாவட்டத்தில் உள்ள பேரூராட்சிகள்
பின்யாவாங்கா வையினையினா
பின்யாவாங்கா வையினையினா (Binyavanga Wainaina, 18 சனவரி 1971 – 21 மே 2019) ஒரு கென்ய ஆங்கிலமொழி எழுத்தாளர், ஊடகவியலாளர், சமூக விமர்சகர். ஆப்பிரிக்காவின் முக்கிய அறிவாளிகளில் (intellectual) ஒருவர்.
இவர் மேற்கினால் ஆப்பிரிக்கா எவ்வாறு பயன்படுத்தப்படுகிறது, சித்தரிக்கப்படுகிறது என்பது தொடர்பாக கடுமையான விமர்சனங்களை முன்வைத்துள்ளார். குறிப்பாக இது பற்றி இவரது ஆப்பிரிக்காவைப் பற்றி எவ்வாறு எழுதுவது (How to Write About Africa) என்ற அங்கத ஆங்கிலக் கட்டுரை பரந்த கவனிப்பைப் பெற்றது.
வெளி இணைப்புகள்
பகுப்பு:கென்ய எழுத்தாளர்கள் பகுப்பு:1971 பிறப்புகள் பகுப்பு:2019 இறப்புகள்
அப்துல்லா இப்னு உமர் பாதீப் அல்யமானி
அப்துல்லாஹ் இப்னு உமர் பாதீப் அல் யமானி (Abdullah Ibn Umar Badheeb Al Yamani, செய்கு பாதிப் மௌலானா, 1825 - சனவரி 14 1892) என்பவர் யெமன் நாட்டின் ஹழரமௌத் பிரதேசத்தில் இருந்து 1858ஆம் ஆண்டு இலங்கைக்கு வந்த மிகச்சிறந்த இசுலாமிய அறிஞரும், சூபியும் ஆவார். இலங்கையில் 19ஆம் நூற்றாண்டு காலப்பகுதியில் முஸ்லிம்களின் கல்வி வளர்ச்சிக்கு உழைத்த பெரியாராகவும் இவர் காணப்பட்டார். இலங்கையின் மு. கா. சித்திலெப்பை, எகிப்தின் விடுதலை வீரர் ஓராபி பாட்சா ஆகியோருடன் இணைந்து இலங்கை முஸ்லிம்களின் கல்வி வளர்ச்சிக்கும் சமய வளர்ச்சிக்கும் பெரும் பங்காற்றியுள்ளார். இவர், மக்களிடையே பாதீப் மௌலானா என்றும் அறியப்படுகின்றார்.
ஆரம்ப வாழ்க்கை
செய்கு அப்துல்லாஹ் பாதீப் யெமன் நாட்டின் முகவா எனும் நகரில் பிறந்தார். அவர் தனது ஆரம்பக்கல்வியை தனது ஊரில் பெற்றுக் கொண்டார். பின்னர் மக்கா நகருக்கு சென்ற அவர்,அக்காலத்தில் மக்காவில் புகழ்பெற்ற இசுலாமிய அறிஞரான உஸ்மானுல் மீர்கானி றஹ்மதுல்லாஹி அலைஹி அவர்களிடம் அரபுமொழி மற்றும் இஸ்லாமிய விஞ்ஞான முறைகள் என்பனவற்றைக் கற்றார். தனது உயர்கல்வியை தொடர்வதற்காக எகிப்தின் அல்-அஸ்ஹர் பல்கலைக்கழகத்தில் இணைந்த செய்கு அப்துல்லாஹ் பாதீப், அங்கு இஸ்லாமியச் சட்ட முறைமை, தப்ஸீர், அரபு இலக்கணம் மற்றும் அரபு இலக்கியம் ஆகிய துறைகளைக் கற்று தனது இளமாணிப் பட்டத்தை பெற்றார். அல்-அஸ்ஹர் பல்கலைக்கழகத்தில் சிறிது காலம் விரிவுரையாளராக அவர் பணியாற்றினார்.
பிந்திய வாழ்க்கை
எகிப்தின் அல்-அஸஹர் பல்கலைக்கழகத்தில் பணியாற்றி சிறிது காலத்தின் பின்னர் தனது சமயப் பணிக்காக இந்தியாவுக்குப் பயணம் செய்தார். இவரின் பயணத்தின் போது சமகாலத்தில் அவருடன் அல்-அஸஹர் பல்கலைக்கழகத்தில் கல்விகற்ற செய்கு அஹ்மத் இப்னு முபாரக் றஹ்மதுல்லாஹி அலைஹி அவர்களையும் சந்தித்தார். இவர்கள் இருவரும் இந்தியாவின் கேரளாவின் மலாபர் நகருக்கு சென்று அங்கு பெரியார் அப்துல் ரஹ்மான் ஜிப்ரி மௌலானா அவர்களின் வீட்டில் தங்கி தமது சமயப்பணியைத் தொடர்ந்தனர். சிறிது காலத்தில் செய்கு அஹ்மத் இப்னு முபாரக் றஹ்மதுல்லாஹி அலைஹி அவர்கள் இலங்கைக்குச் சென்றார். பின்னர் தனது சமயப்பணிக்காக வட இந்தியாவுக்கு சென்ற செய்கு அப்துல்லாஹ் பாதீப், அங்கு தமது அனுபவங்களைப் புத்தகங்களாக வெளியிட்டார். முகம்மது நபி அவர்களின் பெற்றோர்கள் விடயத்தில் மார்க்கத்துக்கு முரணான சில கருத்துக்களை கொண்டுவந்தவர்களுக்கு எதிராக 'துஹ்பதுல் முஸ்லிமீன் பீ அபவி செய்யிதில் முர்ஸலீன்" என்ற நூலை எழுதினார். இந்தியாவில் இருந்து 1958ஆம் ஆண்டளவில் செய்கு அப்துல்லாஹ் பாதீப் இலங்கைக்கு வந்தார்.
இலங்கைக்கு செய்கு அப்துல்லாஹ் பாதீப் வந்தடையும் போது இலங்கையின் முஸ்லிம்களின் கல்வி நிலை மிகக்குறைந்த மட்டத்தில் காணப்பட்டது. செய்கு அப்துல்லாஹ் பாதீப் இலங்கையை அடைந்த சமகாலத்தில், எகிப்தின் விடுதலை வீரர் ஓராபி பாட்சாவின் வருகையும் அமைந்தது. அக்காலப்பகுதியில் முஸ்லிம்களின் கல்வி மறுமலர்ச்சிக்காக உழைத்துக் கொண்டிருந்த முஸ்லிம் தலைவரும், சட்டத்தரனியுமாகிய மு.கா.சித்திலெப்பைக்கு இவர்களிருவரின் வருகை பெரும் உதவியாக அமைந்தது. செய்கு அப்துல்லாஹ் பாதீப், சித்திலெப்பை அவர்களின் ஆன்மீக குருவாக இருந்ததோடு,அவரின் வேலைகளுக்கு உதவியாகவும் இருந்தார். செய்கு அப்துல்லாஹ் பாதீப், ஓராபி பாட்ஷா மற்றும் வாப்பச்சி மரைக்கார் போன்றவர்களின் உதவியோடு கொழும்பு சாஹிரா கல்லூரி சித்திலெப்பையால் ஆரம்பிக்கப்பட்டது. இலங்கையில் பல பாடசாலைகள் அமைப்பதற்கும் சித்திலெப்பைக்கு, செய்கு அப்துல்லாஹ் பாதீப் உதவியாக அமைந்தார். இக்காலப்பகுதியில் பல இசுலாமிய அறிஞர்கள், இசுலாமிய ஆன்மீகத்துறையின் மறுமலர்ச்சிக்கு பங்காற்றினார்கள். இவ்வகையில் செய்கு அப்துல்லாஹ் பாதீப், காதரியதுல் பாதிபிய்யா எனும் சூபி சிந்தனைப்பிரிவைத் தோற்றுவித்ததுடன் முஸ்லிம்களின் ஆன்மீகத்துறைக்கு பெரும் பங்காற்றினார்.
மறைவு
செய்கு அப்துல்லாஹ் பாதீப் 1892ஆம் ஆண்டு சனவரி மாதம் 14ஆம் திகதி காலமானார். அவரின் உடல் கஹட்டோவிட பாதிபிய்யா தக்கியாவில் அடக்கம் செய்யப்பட்டது.
பங்களிப்புக்கள்
செய்கு அப்துல்லாஹ் பாதீப் மிகச்சிறந்த எழுத்தாளராகவும் விளங்கினார். அவர் பல புத்தகங்களை எழுதியுள்ளார்.
இஸ்லாத்தில் பெயரால்  மார்க்கத்தில் புகுந்திருந்த விடயங்களை திருத்தும் ஒரு நூலாக இது அமைந்துள்ளது.
வெளிஇணைப்புக்கள்
பகுப்பு:இலங்கை முசுலிம்கள் பகுப்பு:இலங்கையின் கல்விமான்கள் பகுப்பு:இலங்கை முஸ்லிம் எழுத்தாளர்கள் பகுப்பு:1825 பிறப்புகள் பகுப்பு:1892 இறப்புகள் பகுப்பு:1814 பிறப்புகள்
ப. சு. இராமன்
பட்டாபி சுந்தர இராமன் (P. S. Raman) (பிறப்பு: நவம்பர் 7, 1960) என்பவர் ஒரு இந்திய மூத்த வழக்கறிஞரும், தமிழகத்தின் முன்னாள் அரசு தலைமை வழக்கறிஞரும் ஆவார். இவர் முன்னாள் அரசு தலைமை வழக்கறிஞரும் திராவிட முனேற்றக் கழக அரசியல்வாதியுமான வி. பி. ராமனின் இளைய மகன் ஆவார்.
கேதம்பாடி ராமையா கௌவுடா
கேதம்பாடி ராமையா கௌடா (Kedambadi Ramaiah Gowda) ஓர் இந்திய சுதந்திரப் போராட்ட வீரர் மற்றும் புரட்சியாளர் ஆவார். , சுல்லியாவிலிருந்து விவசாயிகளை ஒன்றிணைத்து 1837 ஆம் ஆண்டில்  அமர சுல்லியா கிளர்ச்சிக்கு தலைமை தாங்கினார். கிழக்கிந்திய கம்பெனிக்கு எதிரான முதல் சுதந்திர இயக்கம் என்று அறியப்படும் இந்நிகழ்வில் பிரித்தானிய கொடியை இறக்கிவிட்டு ராமையா இந்தியக் கொடியை ஏற்றினார்.
ஆரம்ப கால வாழ்க்கை
கேதம்பாடி ராமையா கௌடா அரே பாசே சமூகத்தைச் சேர்ந்தவராவார். கூர்க் இராச்சியத்தின் இரண்டாம் லிங்க ராசேந்திரனுடன் இவர் நெருங்கிய தொடர்பு கொண்டிருந்தார். இரண்டாம் லிங்க ராசேந்திரனுக்குப் பிறகு, அவரது மகன் சிக்க வீரராசேந்திராவும் கேதம்பாடி ராமையா கௌடாவுடன் நல்லுறவு கொண்டிருந்தார்.
சுதந்திரப் போராட்டத்தில்
கெடம்பாடி ராமையா கௌடா, பிரித்தானியர் விதித்த வரி, புகையிலை மற்றும் உப்பு வரிகள் செலுத்துவதை எதிர்த்தார். கிளர்ச்சியைத் தொடங்குவதற்காக 1837 ஆம் ஆண்டு மார்ச்சு மாதம் 30 ஆம் தேதியன்று  சுல்லியா தாலுகாவில் உள்ள உபரட்கா மித்தூரில் இருந்து புறப்பட்டார்.. பல ஆட்சியாளர்களை பிரித்தானிய அரசுக்கு எதிரான தனது கிளர்ச்சியில் சேர்க்க முயற்சித்தார். ராமையாவின் இராணுவம் (முதன்மையாக தட்சிண கன்னடா மாவட்ட விவசாயிகள்) பிரித்தானிய இராணுவத்தை தோற்கடிப்பதில் வெற்றி பெற்றது. 1837 ஆம் ஆண்டு ஏப்ரல் 5 ஆம் தேதி பௌடகுடாவில் குடகு ஆலேரி வம்சத்தின் கொடியை ஏற்றுவதற்கு முன்பு அவர்கள் ஒன்றியக் கொடியை இறக்கினர். கொடியை ஏற்றிய பதின்மூன்று நாட்களுக்குப் பிறகு அமர சுல்லியாவின் கிளர்ச்சி பிரித்தானிய இராணுவத்தால் நசுக்கப்பட்டது. விவசாயப் போராளிகளால் மங்களூரைக் காப்பாற்ற முடியவில்லை. . பிக்குரு நாயக்கர் கட்டேயில் பல தலைவர்கள் பொது இடத்தில் தூக்கிலிடப்பட்டனர்.. உடல்கள் உறவினர்களிடம் ஒப்படைக்கப்படவில்லை.. உடல்கள் கழுகுகளுக்கு இரையாக்கப்பட்டன. , 5 ஏப்ரல் 1837 ஆம் ஆண்டு ஏப்ரல் மாதம் 5 ஆம் தேதியன்று கேதம்பாடி ராமையா கௌடா, அவரது மகன் சனையா கௌவுடா மற்றும் சில சுதந்திரப் போராளிகள் பிரித்தானிய அரசாங்கத்தால்  சிங்கப்பூர் மற்றும் பர்மா போன்ற பிற நாடுகளுக்கு நாடு கடத்தப்பட்டனர்.
மரபு
சுதந்திரப் போராட்டத்தில் இவர் ஆற்றிய பங்கிற்கு அஞ்சலி செலுத்தும் வகையில், மங்களூரில் உள்ள பௌடகுடாவில் கேதம்பாடி ராமையா கௌடாவின் 22 அடி உயர வெண்கலச் சிலை வைக்கப்பட்டுள்ளது.
ப. சு. இராமன்
தொழில்
இராமன் 1985 இல் ஒரு வழக்கறிஞராக தொழில் செய்யத் தொடங்கினார் மற்றும் 1991 இல் தனது தந்தையின் மரணத்திற்கு பிறகு இராமன் அண்ட் அசோசியேட்ஸ் என்ற சட்ட நிறுவனத்தை நிறுவினார். இராமன் சென்னை உயர்நீதிமன்றத்திலும், இந்திய உச்ச நீதிமன்றத்திலும் வழக்கறிஞர் பயிற்சியை மேற்கொண்டார். 2004 செப்டம்பரில், மெட்ராஸ் உயர்நீதிமன்றத்தின் மூத்த வழக்கறிஞராக பணியமர்ந்தார். தமிழக அரசின் கூடுதல் தலைமை வழக்கறிஞராக இருந்த ஆர் முத்துசாமி பதவி விலகியதையடுத்து, 2006 சூன் 11 அன்று, ஆர். முத்துக்குமாரசாமிக்கு பதிலாக ராமன் கூடுதல் வழக்கறிஞராக நியமிக்கப்பட்டார். தமிழக அரசின் தலைமை வழக்கறிஞராக இருந்த ஜி. மாசிலாமணி பதவி விலகியதையடுத்து, ராமன் 2009 சூலை 29 அன்று தமிழ்நாட்டின் அரசு தலைமை வழக்கறிஞராக ஆனார்.
கேதம்பாடி ராமையா கௌவுடா
மேற்கோள்கள்
பகுப்பு:இந்திய வரலாறு பகுப்பு:இந்திய விடுதலைப் போராட்டம் பகுப்பு:தட்சிண கன்னட மாவட்ட நபர்கள்
ப. சு. இராமன்
மேற்கோள்கள்
பகுப்பு:1960 பிறப்புகள் பகுப்பு:வாழும் நபர்கள் பகுப்பு:தமிழ்நாடு தலைமை வழக்குரைஞர்கள் பகுப்பு:20 ஆம் நூற்றாண்டு இந்திய வழக்கறிஞர்கள்
அஷ்டமுடி ஏரி
அஷ்டமுடி ஏரி (Ashtamudi Lake) இந்தியாவின் கேரளா மாநிலத்தில் கொல்லம் மாவட்டத்தில் அமைந்துள்ளது. இது இரண்டாவது ஆழமான மற்றும் பெரிய ஏரியாகும். அஷ்டமுடி என்பதற்கு எட்டு மகுடம் என்று மலையாளம் மொழியில் பொருள். (அஷ்டம்=எட்டு, முடி= மகுடம்). இந்த ஏரியை மேலே இருந்து பார்த்தால் பல்வேறு கிளைகளுடன் எட்டு மகுடங்களைக் கொண்டுள்ளது போல் தோற்றமளிக்கும். மேலும் இது கேரளாவின் கழிமுகங்களின் (காயல்) நுழைவாயில் என அழைக்கப்படுகிறது. இக்கழிமுகத்தின் இருபுறங்களிலும் தென்னை மற்றும் பனை மரங்கள் உள்ளன. இவற்றினூடே கிராமங்கள் அமைந்துள்ளன. கொல்லம் படகுச் சங்கம் மூலம் இயக்கப்படும் படகுகள் பொதுமக்களின் சவாரிக்காக இக்கழிமுகத்தில் இயக்கப்படுகிறது. இதைத்தவிர சொகுசுப் படகுகளும் இயக்கப்படுகின்றன. இச் சொகுசுப் படகில் பயணம் 8 மணி நேரங்கள் ஆகும். இச்சொகுசுப் படகானது காயல்கள், மற்றும் கிராமங்களின் வழியாகச் செல்லுவதால் அக்கழிமுகத்தின் சுற்றுப்புறங்களை முழுவதும் ரசிக்க முடியும்.
வர்த்தகம்
இந்த ஏரி இப்பகுதி மக்களின் முக்கிய வருவாய்த் தலமாக அமைந்துள்ளது. மீன்பிடித்தல் மற்றும் தென்னை நார்க் கயிறு தயாரித்தல் ஆகியவை இந்த ஏரியைச் சார்ந்து நடக்கும் தொழில்களாகும்.
சுற்றுலா
இந்த ஏரியில் படகுச் சவாரி முக்கிய சுற்றுலா ஆகும். மேலும் சொகுசுப் படகுகளும் முக்கிய சுற்றுலாவாக அமைகின்றன.
புகைப்படங்கள்
பகுப்பு:கேரள ஏரிகள் பகுப்பு:கொல்லத்திலுள்ள சுற்றுலாத் தலங்கள்
சிரியா-லெபனான் போர்த்தொடர்
சிரியா-லெபனான் போர்த்தொடர் (Syria–Lebanon Campaign) என்பது இரண்டாம் உலகப் போரின் போது நேச நாட்டுப் படைகள் விஷி பிரான்சின் கட்டுப்பாட்டில் இருந்த சிரியா மற்றும் லெபனான் பகுதிகளைக் கைப்பற்ற மேற்கொண்ட போர் நிகழ்வுகளைக் குறிக்கிறது. ஜூன்-ஜூலை, 1941 காலகட்டத்தில் நடைபெற்ற இப்போர்த்தொடர் நடுநிலக்கடல், மத்திய கிழக்கு மற்றும் ஆப்பிரிக்க களத்தின் ஒரு பகுதியாகும். இது எக்ஸ்போர்ட்டர் நடவடிக்கை என்று குறிப்பெயரிடப்பட்டிருந்தது.
ஜூன் 1940 இல் பிரான்சு சண்டையில் தோல்வியடைந்த பிரான்சு நாசி ஜெர்மனியிடம் சரணடைந்தது. பிரெஞ்சு அரசியல்வாதிகளில் ஒரு பகுதியினர் நாசி ஜெர்மனியுடன் ஒத்துழைத்து அதன் ஆதரவுடன் விஷி அரசை உருவாக்கினர். இதனை ஏற்றுக் கொள்ளாத மற்றொரு பிரிவினர் சார்லஸ் டி கோல் தலைமையில் நாடுகடந்த விடுதலை பிரான்சு அரசை உருவாக்கினர். ஆசியா மற்றும் ஆப்பிரிக்காவிலிருந்த பிரெஞ்சு காலனிகள் அனைத்தும் இவ்விரு தரப்புகளுள் ஏதேனும் ஒன்றுக்கு ஆதரவு தெரிவித்தன. அவ்வாறு பிரெஞ்சுக் கட்டுப்பாட்டில் இருந்த சிரியா, லெபனான் ஆகிய பகுதிகள் விஷி அரசின் கட்டுப்பாட்டுக்கு வந்தன. அங்கு ஜெர்மானியர்களுக்கு படைத்தள வசதிகளை அமைத்துக் கொள்ள விஷி அரசு அனுமதி அளித்தது. மேலும் ஆங்கில-ஈராக்கியப் போரின் போது ஈராக்கில் போரிட்ட அச்சு படைப்பிரிவுகள் சிரியாவைத் தளமாகக் பயன்படுத்த முயன்றன. இக்காரணங்களால் நேச நாட்டு தளபதிகள் சிரியா மற்றும் லெபனான் மீது படையெடுத்து அவற்றை ஆக்கிரமிக்கத் திட்டமிட்டனர். ஜூன் 8, 1941 இல் இத்தாக்குதல் தொடங்கியது. நான்கு பிரிவுகளாக நேச நாட்டுப் படைகள் சிரியா மீது படையெடுத்தன. பாலஸ்தீனத்திலிருந்து டமாஸ்கஸ் மற்றும் பெய்ரூட் நோக்கி இரு படைப்பிரிவுகள் முன்னேறின. மேலும் ஈராக்கிலிருந்து வடக்கு மற்றும் மத்திய சிரியாவை இரு படைப்பிரிவுகள் தாக்கின. இவை தவிர கடல் வழியாகவும் வான் வழியாகவும் விஷி படைகளை நேச நாட்டுப் படைகள் தாக்கின.
ஒரு மாத கால சண்டைக்குப் பின்னர் விஷி படைகள் சரணடைந்தன. சிரியா மற்றும் லெபனான் டி கோலின் விடுதலை பிரெஞ்சுப் படைகளின் கட்டுப்பாட்டில் வந்தது. 1943 மற்றும் 1944 இல் முறையே லெபனான் மற்றும் சிரியா இரண்டிற்கும் விடுதலை பிரெஞ்சுப் படைகள் சுதந்திரம் வழங்கின. விடுதலை அடைந்த இரு நாடுகளும் உடனடியாக அச்சு நாடுகள் மீது போர் சாற்றின.
மேற்கோள்கள்
பகுப்பு:நடுநிலக்கடல் களம் (இரண்டாம் உலகப் போர்) பகுப்பு:1941 நிகழ்வுகள்
உழவன் (திரைப்படம்)
உழவன் 1993 ஆம் ஆண்டு இயக்குனர் கதிரினால் இயக்கப்பெற்ற படமாகும். இப்படத்தில் நடிகர் பிரபு, நடிகைகள் பானுப்பிரியா, ரம்பா ஆகியோர் நடித்துள்ளனர். இசையமைப்பாளர் ஏ. ஆர். ரகுமான்  இப்படத்திற்கு இசையமைத்துள்ளார்.
பாடல்கள்
இத்திரைப்படத்திற்கு பாடல்களை கவிஞர் வாலி எழுத இசையமைப்பாளர் ஏ. ஆர். ரகுமான் இசையமைத்துள்ளார்.
மேற்கோள்கள்
பகுப்பு:1993 திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1993 தமிழ்த் திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:செந்தில் நடித்த திரைப்படங்கள்
கம்மாவென்பட்டி
19 ஆம் நூற்றாண்டில் பிரித்தானியரால் உருவாக்கப்பட்ட வட ஆற்காடு மாவட்டத்தின் ஒருபகுதியாகவே இது இருந்தது. 1989 இல் அந்த மாவட்டம் திருவண்ணாமலை சம்புவரையர் மாவட்டம் (இன்றைய திருவண்ணாமலை), வட ஆற்காடு அம்பேத்கர் மாவட்டம் ஆகிய பகுதிகளாகப் பிரிக்கப்பட்டது. வட ஆற்காடு அம்பேத்கர் மாவட்டம் 1996 இல் வேலூர் மாவட்டம் எனப் பெயரிடப்பட்டது.
வேலூர் வட்டம் (பகுதி) ஆற்காடு சட்டமன்றத் தொகுதி, இந்தியாவின், தமிழ்நாடு மாநிலத்தில் வேலூர் மாவட்டத்தில் உள்ள ஒரு கிராமம் ஆகும் .கம்மவான்பேட்டை என்ற பெயரில் அழைத்தாலும் செல்லமாக ராணுவபேட்டை அழைப்பார்கள் .மேலும் இக் கிராமத்தில் இரண்டு ஆயிரம்திற்கும் மேலான ராணுவ வீரர் கள் ராணுவத்திற்காக பனி புரிகிறார்கள்.
பகுப்பு:வேலூர் மாவட்டத்திலுள்ள கிராமங்கள்
நுபீடியா
நுபீடியா என்பது ஆங்கில மொழியில் உருவான இணையதளம் சார்ந்த கலைக்களஞ்சியம், இது துறை சார்ந்த நிபுணர்களால், உருவாக்கப்பட்டு, கட்டற்ற திறந்த மூலமாக வெளியிடப்பட்டது. ஜிம்மி வேல்ஸ் என்பவரால் உருவாக்கப்பட்ட இத்தளம், போமிஸ் என்பவருக்கு சொந்தமானது. இதில் லாரி சாங்கர் என்பவர் முதன்மைத் தொகுப்பாளராக விளங்கினார். நுபீடியா மார்ச் 2000 முதல் செப்டம்பர் 2003 வரை பயன்பாட்டில் இருந்தது. இது விக்கிப்பீடியா திட்டங்களின் முன்னோடியாகத் திகழ்கிறது.
விக்கிப்பீடியாவைப் போல, நுபீடியா ஒரு விக்கி அல்ல; அதற்கு பதிலாக பியர் ரிவியூ என்னும் பல்முனை தொகுத்தல் மூலமாக கட்டுரைகள் எழுதப்பட்டது. நுபீடியா தரத்தில் கலைக்களஞ்சியத்தை ஒத்திருந்தது, அறிஞர்களின் பங்களிப்பை கொண்டிருந்தது. இத்தளத்தினை பயன்பாட்டிலிருந்து நீக்கும் வரையில் 25 கட்டுரைகளை கொண்டிருந்தது (அனைத்து அடுக்குகளையும் நிறைவு செய்து), (3 கட்டுரைகள் 2 பதிப்புகளிலும் வேறு வேறு அளவுகளிலும் இருந்தது) மேலும் 74 கட்டுரைகள் வளர்ச்சியில் இருந்தது.
வரலாறு
1999-ம் ஆண்டு இறுதியில் வேல்ஸ், இணையதளத்தில் கலைக்களஞ்சியம் உருவாக்க எண்ணம் கொண்டு, 2000-ம் ஆண்டு சனவரியில் சாங்கர் என்பவரை இப்பணிக்காக தேர்வு செய்தார். இத்திட்டம் மார்ச் 9, 2000-ம் திகதி பயன்பாட்டுக்கு வந்தது. அதே ஆண்டில் நவம்பர் மாதம் வரையிலும், வெறும் இரண்டே முழுமையான கட்டுரைகள் பதிவேற்றப்பட்டிருந்தது.
ஆரம்ப காலத்திலிருந்து, நுபீடியா ஒரு இலவச கலைக்களஞ்சியமாகவே இருந்தது, போமிஸ் நுபீடியாவில் விளம்பரங்கள் சேர்ப்பதில் ஆர்வம் இருந்தது. ஆரம்பத்தில் ஹோம்க்ரவும் உரிமையுடனும் (நுபீடியாவின் திறந்த உள்ளடக்க உரிமை), ரிச்சர்ட் ஸ்டால்மன் மற்றும் திறந்த மூல மென்பொருட்கள் கூட்டமைப்பின் வலியுறுத்தலின் காரணமாகவும் சனவரி 2001 முதல், க்னூ உரிமைக்கு மாற்றப்பட்டது.
மேலும், 2001-ம் ஆண்டு சனவரியில் நுபீடியா, விக்கிப்பீடியா என்னும் புதிய திட்டத்தினை பல்முனை கண்காணிப்பு இன்றி தொடங்கியது. இத்திட்டம் ஜி. என். இ. கலைக்களஞ்கசியத்தினை விட வேறு வகையில் இருந்தது. அதனால், விக்கிப்பீடியாவை அந்நிறுவனம் தன்னுடைய போட்டியாக கருதவில்லை. விக்கிப்பீடியா வளர வளர அதிகமான பங்களிப்பாளர்களை கொண்டது, மேலும் இது தனித்துவத்துடன் விளங்கிய காரணத்தால், நுபீடியாவில் இருந்து பிரிந்து தன்னிச்சையாக செயல்படத் துவங்கியது.
விக்கிப்பீடியாவின் அபரிவிதமான வளர்ச்சி, ஜி. என். இ. திட்டத்தினை நிறுத்தியதோடு இல்லாமல், நுபீடியாவையும் முடிவுக்கு கொண்டு வந்தது. இணைய பொருளாதாரத்தில் ஏற்பட்ட மாற்றம் காரணமாக, ஜிம்மி வேல்ஸ் தனது முதன்மை தொகுப்பாளருக்கு திசம்பர் 2001 முதல் ஊதியத்தை நிறுத்தினார் அதன்பிறகு, சாங்கர் இருதிட்டங்களிலிருந்தும் வெளியேரினார். சாங்கர் வெளியேரிய பிறகும் நுபீடியா மதிப்பு குறையத் தொடங்கியது, விக்கிப்பீடியா உயரத் தொடங்கியது. நுபீடியாவில் 2001-ம் ஆண்டு வரை, இரண்டே இரண்டு கட்டுரைகள் மட்டும் அனைத்து அடுக்குகளையும் தாண்டியிருந்தது. நுபீடியாவின் செயலின்மை காரணமாக, விக்கிப்பீடியாவை ஒரு குறிப்பிட்ட அளவிற்கு பிறகு நிலைபெற்ற பதிப்பாக மாற்றும் திட்டம் கைவிடப்பட்டது. 2003-ம் ஆண்டு, செப்டம்பர் 26-ம் திகதி நுபீடியாவின் இணையதளமான nupedia.com நிறுத்தப்பட்டது.
தொகுத்தல்
thumb|நுபீடியாவின் அடையாளச் சின்னம் நுபீடியா ஏழு அடுக்குகளாக அதன் தொகுத்தல் பணியை பிரித்திருந்தது.
நுபீடியாவில் எழுதுவதற்கு அந்த துறை சார்ந்த நிபுணர்களாக இருக்க வேண்டும், (பட்டம் பெற்றவர்களை விட கட்டுரைகளை ஒரு நல்ல எழுத்தாளர் எழுதிட முடியும் என்று ஒப்பு இருந்தது) ஒவ்வொரு துறைகளில் உண்மையான நிபுணர்கள் மற்றும் (சில விதி விலக்குகளை தவிர) முனைவர் பெற்றிருக்க வேண்டும் என்ற கொள்கையையும் வைத்திருக்கிறார்கள்.
மென்பொருள் உருவாக்கம்
நுபீடியா, நூப்கோட்(NupeCode) என்னும் ஒருங்கிணைப்பு மென்பொருளால் உருவாக்கப்பட்டது. நூப்கோட், ஒரு கட்டற்ற திறல்மூல நிரல் மென்பொருளாகும், க்னூ உரிமத்தின் கீழ் வெளிவந்த பல்முனை தொகுக்கும் மென்பொருளாகும். இதனுடைய நிரல், நுபீடியா வாயிலாக உபயோகப்படுத்த போதிலும், போதுமான மென்பொருள் வசதியின்மை காரணமாகவும், நுபீடியாவில் இல்லாத இணைப்புகளும், மற்ற பக்கங்களை இணைக்கும் பக்கங்களை இணைக்கும் இணைப்பும் ஒரே மாதிரியாக இருந்ததாலும், இத்திட்டம் தோல்வியைத் தழுவியது.
இத்திட்டத்தின் அடுத்த கட்டமாக, நநுபீடியா, சோர்ஸ்போர்ஜ் தளத்தில் ஆய்வில் உள்ளது, ஆயினும், பழைய குறைகள் அனைத்தும் இதிலும் நிவர்த்தி செய்யப்படவில்லை.
வெளி இணைப்புகள்
பகுப்பு:கலைக்களஞ்சியங்கள் பகுப்பு:கலைக்கப்பட்ட அமைப்புகள்
சாய் ஆறு (ஆதி கங்கை)
சாய் ஆறு (சாய் சேது)(Sai River), ஆதி கங்கை என்றும் அழைக்கப்படுகிறது. சாய் ஆறு இந்திய மாநிலமான உத்தரப் பிரதேசத்தில் உள்ள கோமதி ஆற்றின் துணை ஆறாகும்.
நிலவியல்
சாய் ஆறு ஹார்தோய் மாவட்டத்தில் உள்ள பார்சோய் என்ற கிராமத்தில் உள்ள மலை உச்சியில் பிஜ்வான் ஜீல் என்ற பரந்த குளத்தில் உருவாகிறது. இந்த ஆறு இலக்னோவினை உன்னாவோவிலிருந்து பிரிக்கிறது. இந்த ஆறு தெற்கு நோக்கி ராபெர்லி பகுதிக்கு வருகிறது. பின்னர் மேற்கே பிரதாப்கர் மற்றும் ஜான்பூருக்கும் கிழக்கு திருப்பி குளிசுசார்நாத்திற்கு செல்கிறது. அங்கிருந்து மற்றுமொரு சண்டிகா தம் பகுதிக்குச் செல்கிறது. உத்தரப்பிரதேசத்தின் பெரும்பாலான மாவட்டங்கள் சாய் ஆற்றின் கரையில் அமைந்துள்ளன. சனி தேவ் தாம் சாய் ஆற்றின் கரையில் அமைந்துள்ள பர்சாதிபூரில் அமைந்துள்ளது.
கலாச்சாரம்
பக்தர்கள் சாய் ஆற்றில் குளித்துவிட்டு, பாபா குய்சர்நாத்தை வணங்குகிறார்கள். இது இந்து சமயத்தின் மிகவும் புனிதமான நதிகளில் ஒன்றாகும். இது புராணங்களிலும் கோஸ்வாமி துளசிதாசரின் ராமசரிதமனாஸிலும் குறிப்பிடப்பட்டுள்ளது. இதன் மத முக்கியத்துவத்துடன், இந்த நதி இதன் கரையில் வசிக்கும் இலட்சக்கணக்கான இந்தியர்களின் உயிர்நாடியாகும். இவர்கள் தங்களின் அன்றாட பயன்பாடுகளுக்காக இந்த ஆற்றினைச் சார்ந்துள்ளனர்.
மேற்கோள்கள்
பகுப்பு:இந்திய ஆறுகள் பகுப்பு:உத்தரப் பிரதேச ஆறுகள்
நாகாலாந்து மாநில அருங்காட்சியகம்
நாகாலாந்தின் கலை மற்றும் பண்பாட்டு இயக்குநரகத்தால் இயக்கப்படும் இரண்டு அருங்காட்சியகங்களில் இதுவும் ஒன்றாகும்.
வரலாறு
கலை மற்றும் பண்பாட்டு இயக்குநரகம் (முன்னர் நாகா பண்பாட்டு நிறுவனம்) 1964 ஆம் ஆண்டு நவம்பர் மாதம் முதல் தேதியன்று உருவாக்கப்பட்டது. இதன் முக்கிய கவனம் நாகா மக்களின் வாழ்க்கை மற்றும் பண்பாட்டு  ஆராய்ச்சிக்கான  ஓர் ஆராய்ச்சி நூலகம் ஆகும்.
1970 ஆம் ஆண்டின் தொடக்கத்தில், நாகாலாந்து மாநில அருங்காட்சியக கட்டிடம் கட்டப்பட்டது. இதில் இயக்குனரகமும் இருந்தது. 1970 ஆம் ஆண்டு நவம்பர் 25 ஆம் தேதி, இனவரைவியல் காட்சியகம் கொண்ட இந்த அருங்காட்சியகம் பொதுமக்களுக்கு முறையாகத் திறக்கப்பட்டது.
மேற்கோள்கள்
பகுப்பு:நாகாலாந்தின் பண்பாடு பகுப்பு:கோகிமா மாவட்டம் பகுப்பு:அருங்காட்சியகங்கள்
ஆளுநரகம்
கவர்னரேட் எனப்படும் ஆளுநரகம் (Governorate) என்பது நாட்டின் ஒரு நிர்வாகப் பிரிவு ஆகும். இதற்கு ஆளுநர் தலைமை தாங்குகிறார். ஆங்கிலம் பேசும் நாடுகளில் ஆளுநர்களால் நிர்வகிக்கப்படும் பகுதிகள் மாநிலங்கள் அல்லது மாகாணங்கள் என அழைக்கப்படுகிறன்றன. ஆளுநரகம் என்ற சொல் பெரும்பாலும் ஆங்கிலம் பேசாத நாடுகளின் நிர்வாகப் பகுதிகளின் மொழிபெயர்ப்பாக பயன்படுத்தப்படுகிறது.
அரபு முஹபாசாவின் மொழிபெயர்ப்பாக மிகவும் பொதுவாக இது பயன்படுத்தப்படுகிறது. இது உருசியப் பேரரசின் குபெர்னியா மற்றும் பொது-குபெர்னடோஸ்டோ அல்லது எசுப்பானியப் பேரரசின் 34 கோபர்னேசியன்களையும் குறிக்கவும் பயன்படுத்தப்படுகிறது.
அரபு நாடுகள்
நிர்வாக அலகுகளை குறிப்பிட அரபு நாடுகளில் கவர்னரேட் என்ற சொல் பரவலாக பயன்படுத்தப்படுகிறது. சில ஆளுநரகங்ள் ஒன்றுக்கு மேற்பட்ட முஹபாஸாக்களை இணைந்ததாக உள்ளன. மற்றவை உதுமானியப் பேரரசின் விலாயெட் நிர்வாக அமைப்பின் வழியாக பெறப்பட்ட பாரம்பரிய எல்லைகளை நெருக்கமாக கொண்டுள்ளன.
துனிசியாவைத் தவிர, கவர்னரேட் என்ற சொல்லானது முஹபாசா என்ற அரபு சொல்லுக்கான மொழிபெயர்ப்பாக தோன்றின.
போர்த்துகீசிய பேரரசு
போர்த்துக்கல் பேரரசின் ஆளுநரக ஜெனரல்கள்:
எசுபானிய பேரரசு
எசுபானியப் பேரரசில், கோபர்னேசியோன்கள் ("கவர்னர்ஷிப்கள்" அல்லது "கவர்னரேட்டுகள்") ஒரு நிர்வாகப் பிரிவாக இருந்தன. இது ஆடியென்சியா அல்லது கேப்டன்சி ஜெனரலின் மட்டத்திற்கு நேரடியாக ஒரு மாகாணத்திதிற்கு ஒப்பானது.
ஜெர்மனி
இன்றைய ஜேர்மனிய மாநிலங்களான பேடன்-வூர்ட்டம்பேர்க், பவேரியா, ஹெஸ்ஸி, மற்றும் வடக்கு ரைன்-வெஸ்ட்பாலியா ஆகிய அரசுகள் உள்ளன - இதற்கு முன்னர் இன்னும் பல ஜெர்மன் மாநிலங்களில் - ரெஜியுரங்ஸ்பெசிர்க் என்று அழைக்கப்படும் துணை-மாநில நிர்வாகப் பகுதிகள் இருந்தன, அவை சில சமயங்களில் ஆங்கிலத்தில் ஆளுநரகம் என்று மொழிபெயர்க்கப்படுகின்றன. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (December 2020)">மேற்கோள் தேவை  ]
ருமேனியா
இரண்டாம் உலகப் போரின்போது, ருமேனியா மூன்று ஆளுநரகங்களாக நிர்வகிக்கப்பட்டது. அவை பெசராபியா கவர்னரேட், புக்கோவினா கவர்னரேட், டிரான்ஸ்னிஸ்ட்ரியா கவர்னரேட் என்பனவாகும்.
குறிப்புகள்
பகுப்பு:நாட்டின் துணைப்பிரிவுகள்
மதுரையை மீட்ட சுந்தரபாண்டியன்
மதுரையை மீட்ட சுந்தரபாண்டியன் 1978 ஆம் ஆண்டு வெளிவந்த தமிழ்த் திரைப்படமாகும். எம். ஜி. ஆர் இயக்கத்தில் வெளிவந்த இத்திரைப்படத்தில் எம். ஜி. ஆர், லதா மற்றும் பலரும் நடித்திருந்தனர். எழுத்தாளர் அகிலன் எழுதிய கயல்விழி என்ற புதினத்தின் அடிப்படையில் உருவாக்கப்பட்டது.
இப்படத்தின் தொடர்ச்சியாக மாய பின்பம் குழுமம்  புரட்சித்தலைவன் ' என்ற முப்பரிமாணப் படம் ஒன்றை அமைப்பதாக இருந்தது. thumb|150x150px|புரட்சித் தலைவன் (இயங்குபடம்)
பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார்.
மேற்கோள்கள்
பகுப்பு:1978 தமிழ்த் திரைப்படங்கள்‎ பகுப்பு:எம். ஜி. ஆர். நடித்துள்ள திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
பிச்சைக்காரன் பள்ளம் கால்வாய்
பிச்சைக்காரன் பள்ளம் கால்வாய் (Pichaikaranpallam Canal) என்பது தமிழ்நாட்டின், ஈரோடு மாவட்டத்தில் ஓடிக்கொடிாண்டிருக்கிறது. இது காவிாி ஆற்றின் துணை ஆறுகளில் ஒன்று. இந்தக் கால்வாய்க்கு சிற்றோடைகளில் இருந்து வரும் மழைநீா் மூலமாக நீராதாரம் கிடைக்கிறது. இது மேலும் எல்லப்பாளையம் வட்டத்தில் பாய்கிறது இந்தக் கால்வாய் 15 கிலோமீட்டா் ( 9.3 மைல்கள்) நீளமுடையது. இது எல்லப்பாளையம், வில்லசரசம்பட்டி, பெரியசேமூர், பிராமண பெரிய அக்கிரஹாரம் வழியாக காளிங்கராயன் வாய்க்கால் அடியில் கடந்து செல்கிறது, தொட்டிப் பாலம் உதவியுடன் காவிாியாற்றை அடைகிறது.
சுற்றுச்சூழல் பிரச்சனைகள்
ஈரோட்டில் தொழில்மயமாக்கலினால், அதிக அதிக எண்ணிக்கையினாலான ஜவுளி சாயத்தொழிற்சாலைகள் மற்றும் தோல் தொழிற்சாலைகள் இதனை சுற்றியுள்ள பகுதிகளில் தோன்றியுள்ளது. இவற்றில் பெரும்பாலானவை சுத்திகாிக்கப்படாத கழிவுகளை வெளியேற்றுவதால், இந்தக்கால்வாய் அதிக மாசுபாடு அடைகிறது. இதனால் பொதுமக்களுக்கு பலவிதமான சுகாதார பிரட்சனைகள் ஏற்படுகிறது. இது பொிய அளவில் அந்தப் பகுதியிலுள்ள நிலத்தடி நீ்ா் மற்றும் வேளாண்மையை பாதித்துள்ளதால் இந்த பிரட்சனை கண்டனத்திற்கு உாியதாக உள்ளது. சமூக நல அமைப்புகளுடன் சோ்ந்து ஈரோடு மாநகராட்சி இந்தக்கால்வாயைய் சுத்திகாித்துள்ளது. 2001 -ல் தமிழ்நாடு குடிநீர் வடிகால் வாாியம் இந்தக்கால்வாய் காவிாியாற்றில் கலப்பதற்கு முன்னா் இதன் அசுத்தமான நீரை சுத்தப்படுத்த கழிவுநீா்சுத்திகாிப்பு ஆலையைக் கட்டியுள்ளது. இந்த ஆலை 5.7 மில்லியன் லிட்டா்கள் நீரை ஒரு நாளைக்கு தாங்கக்கூடிய திறன் கொண்டது. இது வீரப்பன் சத்திரம் மண்டலத்தில் உள்ள வைரப்பாளையத்திற்கு அருகில் உள்ளது. ஈரோடு நகராட்சி நிறுவனம் இந்தக்காலிவாயின் மறு வளா்ச்சிக்காக விாிவான திட்ட அறிக்கையைய் தயாா் செய்வதற்கான ஆலோசனை குழுவை நியமித்துள்ளது.
மேலும் பாா்க்க
பெரும்பள்ளம் கால்வாய்
மேற்கோள்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:ஈரோடு மாவட்டம் பகுப்பு:தமிழ்நாட்டிலுள்ள கால்வாய்கள்
சுந்தர பாண்டியன் (1998 திரைப்படம்)
சுந்தர பாண்டியன் (Sundara Pandian) 1998 ஆம் ஆண்டு கார்த்திக், சுவாதி மற்றும் ஹீரா ராஜகோபால் நடிப்பில், ஆர். ரகு இயக்கத்தில், தேவா இசையமைப்பில் வெளியான தமிழ் திரைப்படம்.
கதைச்சுருக்கம்
கிராமத்தில் வாழும் பாண்டி (கார்த்திக்) படிக்காதவன். அவனது முறைப்பெண்ணான கார்த்திகாவைக் (சுவாதி) காதலிக்கிறான். ஆனால் கார்த்திகா அவனைக் காதலிக்கவில்லை. நகரத்தில் வாழ்ந்துவரும் சுந்தர் (கார்த்திக் 2) பணக்கார தொழிலதிபர் அசோக்ராஜின் மகன். தாயில்லாத அவனுக்கு தந்தையின் அன்பும் கிடைக்காமல் வளர்கிறான்.
ஒரு நாள் அதிக பணம் சம்பாதித்து பணக்காரனாகி திருமணம் செய்துகொண்டு வாழவேண்டும் என்று முடிவுசெய்யும் பாண்டி தன் கிராமத்தை விட்டு வெளியேறுகிறான். அதே சமயம் பாண்டியின் கிராமத்திற்கு எதிர்பாராமல் வரும் சுந்தரைப் பாண்டி என்று நினைக்கும் ஊர் மக்கள் அவனைப் பிடித்துச்சென்று பாண்டியின் தாயிடம் ஒப்படைக்கின்றனர். தாயின் அன்புக்கு ஏங்கும் சுந்தர் அங்கேயே பாண்டி என்ற பெயருடன் தங்குகிறான்.
பாண்டி நகரத்தில் வேலை தேடிக் கொண்டிருக்கிறான். அவனை சாலையில் காணும் சுந்தரின் தந்தை அசோக்ராஜ் தன் மகனுக்கு மனநிலை பாதிக்கப்பட்டுள்ளதாக எண்ணி வீட்டுக்கு அழைத்துச்செல்கிறார். பாண்டியின் மீது காதல் கொள்கிறாள் காவல்துறை அதிகாரி ரம்யா (ஹீரா ராஜகோபால்). அசோக்ராஜால் பாதிக்கப்பட்டு மனநல மருத்துவமனையில் சிகிச்சை பெற்றுவரும் கொத்தவால் (மணிவண்ணன்) அசோக்ராஜ் மற்றும் அவனது மகன் சுந்தரைக் கொள்ளும் நோக்கத்துடன் அங்கிருந்து தப்பிக்கிறான்.
கார்த்திகா கிராமத்தில் இருக்கும் சுந்தரைக் காதலிக்கிறாள். கார்த்திகாவின் தந்தை (அலெக்ஸ்) அவர்கள் காதலை ஏற்க மறுக்கிறார். கார்த்திகாவின் தந்தையைக் கொல்லவருபவர்களிடமிருந்து அவரைக் காப்பாற்றுகிறான் சுந்தர். அதனால் மனம்மாறும் கார்த்திகாவின் தந்தை சுந்தரை மருமகனாக ஏற்கிறார். திருமணத்திற்கு முன் கார்த்திகாவிடம் தான் யார் என்ற உண்மையை சொல்கிறான் சுந்தர்.
பாண்டியைத் தேடிக் கண்டுபிடிக்கும் பொறுப்பை ஏற்று கிராமத்தைவிட்டு வெளியேறும் சுந்தர் நகரத்திற்கு வருகிறான். கொத்தவால், அசோக்ராஜ் மற்றும் பாண்டியைக் கடத்துகிறான். சுந்தர் அவர்களைக் காப்பாற்றி கொத்தவாலை சிறைக்கு அனுப்புகிறான்.
இசை
படத்தின் இசையமைப்பாளர் தேவா. பாடலாசிரியர்கள் காளிதாசன், பொன்னியின் செல்வன் மற்றும் வாசன்.
மேற்கோள்கள்
பகுப்பு:தேவா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1998 தமிழ்த் திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:மணிவண்ணன் நடித்த திரைப்படங்கள்
வளர்ச்சி தடைப்பட்ட மலர்
ஜப்பானியர்கள் இந்த மலர்களை "முடா-பானா" என்று அழைக்கிறார்கள். வளர்ச்சி தடைப்பட்ட மலர்  என்பது  ஒரு மலரில் உள்ள மகரந்தம் வளர்ச்சி அடையாததாகவோ அல்லது சூலகம் அற்றதாகவோ காணப்படுவதே ஆகும். இம்மலர்கள் கனி அல்லது விதை களை உற்பத்தி செய்யாமலேயே வீழ்ந்து விடுகிறது. இதற்கு காரணம் கனிகளை உற்பத்தி செய்ய முடியாத தன்மையே ஆகும். மலர்களில் இனப்பெருக்கம் செய்வதற்கு ஆண் மற்றும் பெண் இனப்பெருக்க உறுப்புகள் தேவைப்படுகிறது, மேலும் சூலகம் மற்றும் சூலகஅறை ஆகியவை பெண் இனப்பெருக்க உறுப்புகளாகவும், மகரந்தங்கள் ஆண் இனப்பெருக்க உறுப்புகளாகவும் கருதப்படுகின்றன.
அர்ஜீனியா நாகார்ஜூனே மற்றும் டிரைசிலோகாஸ்டர் அகாசியேலாஞ்ஜிஃபோலியா ஆகியவை இதற்கு உதாரணங்களாகும்.
மேற்கோள்கள்
பகுப்பு:தாவர உடற்கூற்றியல் பகுப்பு:தாவர இனப்பெருக்கம் பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள்
கொசூர் ஊராட்சி
கொசூர் ஊராட்சி (Kosur Gram Panchayat), தமிழ்நாட்டின் கரூர் மாவட்டத்தில் உள்ள கிருஷ்ணராயபுரம் வட்டாரத்தில் அமைந்துள்ளது. இந்த ஊராட்சி, குளித்தலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6277 பேர் ஆவர். இவர்களில் பெண்கள் 3091 பேரும் ஆண்கள் 3186 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இலங்கையில் பாடசாலைச் சீருடைகள்
இலங்கையில் பாடசாலைச் சீருடைகள் 19ஆம் நூற்றாண்டின் ஆரம்பத்தில் உருவாக்கப்பட்டன. இன்று பாடசாலைச் சீருடைகள் அனேகமாக ஒரே மாதிரியானவையாக இலங்கை பொது மற்றும் தனியார் பாடசாலைகளில் பாவிக்கப்படுகின்றன. எல்லா பொது மற்றும் தனியார் பாடசாலைகள் ஒரேவித சீருடைகளை, வெள்ளையுடன் சில தனித்தன்மையுடன் மாணவர்களுக்கும் சில வடிவமைப்புடன் மாணவிகளுக்கும் பாவிக்கின்றன.
பாவணை
பிரித்தானிய ஆட்சியின்போது அறிமுகப்படுத்தப்பட்ட பாடசாலைச் சீருடைகள் சிறு மாற்றத்திற்கு உள்ளாகியுள்ளது. அரசாங்கம் ஒவ்வொரு வருடமும் இலவச சீருடைகளை சில தசாப்தங்களான வழங்கி வருகின்றது. 2012ம் ஆண்டுக்கான பாடசாலைச் சீருடைகளுக்கான செலவு 2100 மில்லியன் இலங்கை ரூபாயாகும்.
குறிப்புக்கள்
பகுப்பு:இலங்கையில் கல்வி
முதலாம் ஜெய் சிங்
மகாராஜா ஜெய் சிங் (Maharaja Jai Singh) (15 சூலை 1611 – 28 ஆகஸ்டு 1667) இந்தியாவின் இராஜஸ்தான் மாநிலத்தின் ஜெய்ப்பூர் இராச்சியத்தின்  (முன்னர் அமேர்) மன்னரும், முகலாயப் பேரரசின் முக்கியப் படைத்தலைவர்களில் ஒருவரும் ஆவார். இவர் ஜெய்ப்பூர் இராச்சியத்தை 1614 முதல் 1621 முடிய 7 ஆண்டுகள் ஆட்சி செய்தவர். இவர் அக்பர் அவையில் இருந்த மான் சிங்கின் பேரன் ஆவார்.
புரந்தர் போரின முடிவின் போது சிவாஜியுடன் செய்து கொன்ட புரந்தர் உடன்படிககையில், முகலாயப் பேரரசின் சார்பாக முதலாம் ஜெய் சிங் கையொப்பமிட்டார்.
மேற்கோள்கள்
பகுப்பு:ஜெய்ப்பூர் பகுப்பு:1611 பிறப்புகள் பகுப்பு:1667 இறப்புகள் பகுப்பு:இந்திய அரசர்கள் பகுப்பு:இராஜஸ்தான் வரலாறு
அல்பினிசம்
நோயும் மரபியலும்
அல்பினிசம் நோயானது இரு பின்னடைவான எதிருருக்களைக் (aa) கொண்டிருக்கையில் ஏற்படும். நோய் இருக்கையில் ஒருவரில் அசாதாரணமான தோற்றம் காணப்படும். எனவே மரபணுவமைப்பு வேறுபட்ட எதிருருக்களைக் கொண்டிருந்தாலோ (Aa) அல்லது இரு ஆட்சியுடைய எதிருருக்களைக் கொண்டிருந்தாலோ (AA) நோயானது வெளித் தெரிவதில்லை. அதாவது ஒரே மாதிரியான தோற்றவமைப்பைக் கொண்டிருப்பர். நோயுள்ள ஒருவர் (aa), நோயற்ற ஒரே மாதிரியான எதிருருக்களைக் கொண்ட (AA) ஒருவருடன் சேர்ந்து ஏற்படுத்தும் வழித்தோன்றல்களில் அனைவரும் நோயற்றவர்களாக, சாதாரண தோற்றத்துடன் இருப்பினும், அனைவரும் பின்னடைவான எதிருருவைக் காவிச் செல்ல முடியும். நோயுள்ள ஒருவர் (aa), நோயில்லாத சாதாரண தோற்றம் கொண்ட காவி ஒருவருடன் (Aa) சேர்ந்து உருவாக்கும் தோன்றல்களில் 50% நோயற்ற, சாதாரண தோற்றம் கொண்ட காவிகளாகவும், 50% நோயுள்ள அசாதாரண தோற்றம் கொண்டவர்களாகவும் இருப்பர். ஒரு நோயற்ற, சாதாரண காவி (Aa), இன்னொரு நோயற்ற சாதாரண காவியுடன் (Aa) இணைந்து உருவாக்கும் தோன்றல்களில், 25% நோயற்ற சாதாரணமானவரும், 50% நோயற்ற, சாதாரண தோற்றமுள்ள காவிகளாகவும், 25% நோயுள்ள அசாதாரண தோற்றம் உடையவர்களாகவும் இருப்பர். அதே போல் இரு நோய் கொண்டவர்கள் (aa) இணைந்தால் வழித் தோன்றல்கள் அனைத்துமே நோயுள்ளவர்களாக அமைந்துவிடும்.
பகுப்பு:தோல் நோய்கள்
அக்கில் தீவு
அக்கில் தீவு (Achill island, ) என்பது அயர்லாந்து நாட்டின் மேற்கு கடற்கரையோரம் 54° 00” வடக்கு 10° 00” மேற்கில் அமைந்துள்ள ஒரு மலைப்பாங்கான தீவு ஆகும். அயர்லாந்தின் நிலப்பரப்பிலிருந்து அச்சில் தீவு ஆழ்கடலினால் பிரிக்கப்பட்டுள்ளது. இதன் பரப்பு 145 சதுர கி.மீ. சிலீன் குரோக்கான், சிலிவ் மோர் என்ற இரு உயரமான மலைமுகடுகள் இத்தீவிலுள்ள பகுதிகளாகும். இவை முறையே 668 மீட்டர், 672 மீட்டர் உயரமுடையவை. அதிக அளவு சதுப்பு நிலப்பரப்பையும் அழகிய கடலோரப் பகுதிகளையும் இத்தீவு கொண்டுள்ளது. மீன் பிடித்தலும் விவசாயமும் இத்தீவின் முக்கியத் தொழில்களாகும். சுற்றுலாத் துறையின் மூலமும் கோடைக் காலத்தில் இங்கிருந்து இங்கிலாந்து, ஸ்காட்லாந்து நாடுகளுக்கு சென்று உழைக்கும் விவசாயிகள் மூலமும் இத்தீவிற்கு ஓரளவு வருவாய் கிடைக்கிறது.
மேற்காேள்கள்
பகுப்பு:அயர்லாந்து
காண்டை ஊராட்சி
காண்டை ஊராட்சி (Kandai Gram Panchayat), தமிழ்நாட்டின் மதுரை மாவட்டத்தில் உள்ள திருமங்கலம் ஊராட்சி ஒன்றியத்தில்  அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1659 ஆகும். இவர்களில் பெண்கள் 823 பேரும் ஆண்கள் 836 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நெமிலி திப்பியாகுடி ஊராட்சி
நெமிலி திப்பியாகுடி ஊராட்சி (Nemmeli thippiyakudi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவோணம் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2719 ஆகும். இவர்களில் பெண்கள் 1358 பேரும் ஆண்கள் 1361 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உலக அபிவிருத்தி (பத்திரிகை)
உலக அபிவிருத்தி என்பது அபிவிருத்தி ஆய்வுகள் உள்ளடக்கிய மாதாந்த ரீதியான மதிப்பாய்வு கல்வி இதழாகும். இதழ் 1973 ல் நிறுவப்பட்டது மற்றும் எல்ச்வீரால் வெளியிடப்பட்டது.
சிவலோகம்
சிவலோகம் என்பது இந்து தொன்மவியலின் அடிப்படையில் சிவபெருமானின் வசிப்பிடமாகவும், சைவ சமயத்தில் முக்தியின் குறியீட்டுச் சொல்லாகவும் பொருள்கொள்ளப்படுகிறது. இங்கு சிவபெருமான் தனது மனைவியான பார்வதி தேவியுடனும், மகன்களான முருகன், பிள்ளையாரோடு வசிப்பதாக இந்துக்கள் நம்புகின்றனர்.
உலக அபிவிருத்தி (பத்திரிகை)
வெளி இணைப்புகள்
பகுப்பு:ஆங்கில இதழ்கள்
சிவலோகம்
முக்தியைக் குறிக்க
சிவனடியார்கள் இறந்தபின்பு சிவபெருமானின் திருவடியை அடைவதாகவும், சிவலோகத்தில் கணங்களில் ஒருவராய் மாறுவதாகவும் நம்பிக்கையாகும். இதனால் இறந்தோர்களை சைவர்கள் சிவகதி அடைந்தோர், சிவலோகம் அடைந்தோர் என்று குறிப்பிடுகின்றனர்.
வழக்கத்தில் இறந்தோர்களை சிவலோகம் என்பது சிவனின் இருப்பிடமாக மட்டுமல்லாமல், இறந்தோர்களுக்கான இடமாகவும் குறிப்பிடப்படுகிறது.
சைவ நால்வர்களில் ஒருவரான சுந்தரர் வெள்ளையானை ஏறி சிவலோகம் அடைந்தார்.
மன்னன் வரகுணபாண்டியனுக்கு சிவலோகம் காட்டப்பட்டதாக திருவிளையாடல் புராணம் விவரித்துள்ளது,
சிவலோகம் பற்றி இலக்கியங்களில்
அபிராமி அந்தாதியில் சிவபெருமானோடு துணையாக ஆடும் அபிராமியை வழிபட்டால் சிவலோகம் கிடைக்கும் என்று விளக்கப்படுள்ளது.
மேற்கோள்கள்
பகுப்பு:இந்து அண்டவியல் பகுப்பு:சைவ சமயம்
வீரமாமுனிவர்
வீரமாமுனிவர் (ஆங்கிலம்: Constanzo Beschi, நவம்பர் 8, 1680 – பெப்ரவரி 4, 1747) என்று அழைக்கப்படும் கான்சுடான்சோ பெசுக்கி என்பவர் இத்தாலிய நாட்டு கிறித்தவ மத போதகர் ஆவார். இவர் இத்தாலி நாட்டிலுள்ள கேசுதிகிலியோன் என்னும் இடத்தில் பிறந்தார். இவர் இயேசு சபையைச் சேர்ந்த குரு ஆவார். கிறித்தவ மதத்தைப் பரப்பும் நோக்கில், 1709ஆம் ஆண்டு இயேசுசபையில் குருவானபின், 1710-ஆம் ஆண்டு தமிழகத்துக்கு அதாவது அவரது 30-ஆவது அகவையில் வந்தார்.
இந்தியாவில்
வீரமாமுனிவரின் இயற்பெயர் 'கான்சுடண்டைன் சோசப்பு பெசுக்கி (Constantine Joseph Beschi). இவர் இலிசுபனில் இருந்து புறப்பட்டு 1710 சூனில் கிறித்தவ மதப் பரப்புப் பணி செய்ய கோவா வந்து சேர்ந்தார்.
தமிழகத்தில்
சில நாட்கள் கோவாவில் தங்கியவர், தமிழ்நாடு செல்லத் திட்டமிட்டு, கொச்சி வந்து அங்கிருந்து கால்நடையாக அம்பலக்காடு வந்து தங்கி; மதுரையில் காமநாயக்கன்பட்டி வந்து சேர்ந்தார்.
தமிழகத்தில் பல மாவட்டங்களில் கிறிஸ்தவ தேவாலயங்களைக் கட்டியுள்ளார். கடலூர் மாவட்டம் விருத்தாசலம் வட்டம் முகாசபரூர் பாளையக்காரரின் உதவிகொண்டு புனித பெரிய நாயகி அன்னைக்கு திருத்தலம் கட்டி எழுப்பியவர் வீரமாமுனிவர். கோனான்குப்பம் புனித பெரியநாயகி அன்னைக்குத் தமிழ் கலாச்சாரப்படி அன்னை மாமரிக்குப் புடவை உடுத்தியபடி மரத்தாலான சுரூபங்களைச் செய்து அன்னைக்குப் பெருமையும் புகழும் உலகறியச் செய்துள்ளார் வீரமாமுனிவர். புதுக்கோட்டை மாவட்டத்தில் ஆலங்குடி வட்டத்தில் உள்ள தவளப்பள்ளம் கிராமத்தில் புனித பெரியநாயகி அன்னை ஆலயம், ஆவூர் கிராமத்தில் புனித பெரியநாயகி அன்னை ஆலயம், கடலூர் மாவட்டம் கோனான்குப்பம் கிராமத்தில் புனித பெரியநாயகி அன்னைக்கு ஆலயம், ஏலாக்குறிச்சி கிராமத்தில் புனித அடைக்கல அன்னை ஆலயம் ஆகியவற்றைக் கட்டி உள்ளார்.
இவர் கட்டியுள்ள அனைத்து ஆலயங்களும் ஒரே வடிவில் இருக்கிறது. இவர் கட்டி எழுப்பியுள்ள ஆலயத்திற்குல் ஐம்பது பேர் மட்டுமே அமரலாம்.
அவரது தமிழக வாழ்க்கை முறை
1822-இல், முதன் முதலாக இவருடைய சரித்திரத்தைத் தமிழில் எழுதி வெளியிட்ட வித்துவான் முத்துசாமி பிள்ளை, இவருடைய நடையுடை பாவனைகளை, அந்நூலில் கீழ்வருமாறு எழுதியிருக்கிறார்.
வீரமாமுனிவரின் தமிழக வாழ்க்கை முறை பற்றிய மாற்றுக் கருத்து
வீரமாமுனிவரின் வரலாற்றை எழுதிய முத்துசாமிப் பிள்ளையின் நூலில் முனிவரின் வாழ்க்கைமுறை பற்றிய பல தவறான செய்திகள் அடங்கியிருப்பதை வீரமாமுனிவர் தொண்டும் புலமையும் என்னும் ஆய்வுநூலில் ச. இராசமாணிக்கம் சுட்டிக்காட்டியுள்ளார். முனிவர் பற்றிய தவறான செய்திகள் எழுந்ததற்கு முக்கிய காரணம் தத்துவ போதகர் என்று சிறப்புப்பெயர் பெற்ற இராபர்ட் தெ நோபிலி என்னும் மறைபரப்பாளர் பற்றிய செய்திகளை வீரமாமுனிவருக்கு ஏற்றியுரைத்ததே என்று இராசமாணிக்கம் ஆய்வினடிப்படையில் நிறுவியுள்ளார். தத்துவ போதகர் 1606-இல் மதுரை வந்து ஐம்பது ஆண்டுகளாக உழைத்தபின் 1656 சனவரி 16-ஆம் நாள் மயிலாப்பூரில் உயிர்துறந்தார். அவருக்குத்தான் தத்துவ போதகர் என்ற பெயர் இருந்தது.
வீரமாமுனிவரையும் தத்துவ போதகரையும் பிரித்தறியாமல் எழுந்த குழப்பத்தை இராசமாணிக்கம் பின்வருமாறு விவரிக்கிறார்:
தமிழ்ப் பணி
இவர் தமிழகம் வந்தபின், சுப்பிரதீபக் கவிராயரிடம் தமிழ் இலக்கண, இலக்கியம் கற்று, இலக்கியப் பேருரைகள் நடத்துமளவுக்குப் புலமை பெற்றார்.